Imam Vehbi Ismaili, një jetë kleriku në shërbim të harmonisë fetare
Redaktori Afrim Gashi flet mbi përmbledhjen shumëvëllimëshe me shkrimet dhe përkthimet e Imam Vehbiut
Imam Vehbi Ismaili, i cili u nda nga jeta në vitin 2008, ishte një ndër ata klerikë që i mbeti besnikë traditës shqiptare për ta lidhur ngushtë besimin fetar me dashurinë për atdheun. Ashtu si Fan Noli që përktheu liturgjinë greke në shqip edhe Imam Vehbiu e mbajti më këmbë shkrimin e Islamit në gjuhën shqipe. Vepra e Imam Vehbi Ismailit ka një rëndësi të veçantë jo vetëm për letrat shqipe në përgjithësi por në islamistikën shqipe në veçanti, sepse koha kur ka botuar ai është shumë karakteristike për shkak të ndalimit të fesë në Shqipëri dhe për shkak të botimeve te shqiptarët në Jugosllavi. Në atë kur ai shkruante dhe vepronte, ishte njeriu i vetëm që shkruante islamin në gjuhën shqipe. - thotë zoti Gashi Sipas zotit Gashi, Logos-A zgjodhi të botojë Imam Vehbi Ismailin sepse shkrimet e tij flasin për harmoni, tolerancë dhe respekt mes shqiptarëve, si komb me tre besime të ndryshme. Në historinë shqiptare, thoshte Imam Vehbiu, do të shohësh që klerikët kanë qenë prijës në përpjekjet për të fituar lirinë; qoftë katolikët, qoftë myslimanët, qoftë orthodoksët. . Me përkthimet e tij të shumta, Imam Vehbiu ua solli shqiptarëve Islamin në gjuhën shqipe që ata ta kuptonin më mirë thelbin e tij. Botuesit i kanë sjellë veprat e Imam Vehbi Ismailit pa ndërhyrë në mënyrën e tij të të shkruarit. thotë zoti Gashi. Vitet e fundit ka patur shqetësime rreth përhapjes së vehabizmit një lloji më radikal të Islamit, sidomos në Maqedoni. Zoti Gashi mendon se kjo prirje tashmë është kapërcyer. Në një intervistë të vitit 2000, Imam Vehbiu u shpreh kështu për tolerancën fetare të shqiptarëve: Seria e librave të Imam Vehbi Ismailit është një botim luksoz, që i bën nder kësaj figure të shquar atdhetare dhe fetare shqiptare.